Ashokasundari
U hinduizmu, Ashokasundari (sanskrt: अशोकसुंदरी, Aśokasundarī) je božica mašte. Njeni roditelji su bog Šiva i njegova supruga, božica Parvati – božanski par koji predstavlja mušku i žensku energiju. Ashokasundari je pomenuta u tekstu Padma Purana (पद्म पुराण) te je uglavnom štovana u južnoj Indiji kao Bala Tripurasundari. Božica Parvati je zamolila svog muža da ju odvede u najljepši vrt na Zemlji te ju je on odveo u vrt nazvan Nandanvana, gdje je Parvati ugledala drvo imenom Kalpavriksha, koje je moglo ispuniti bilo koju želju. Budući da se Parvati osjećala iznimno usamljeno jer su ju njeni sinovi, koji su već bili odrasli, napustili, poželjela je da dobije kćerku kako bi bila manje usamljena te je tako rođena Ashokasundari, koja se kasnije udala za kralja Nahushu (नहुष). Njihov sin je kralj Yayati (ययाति), muž Devayani.